**(สำเนา)**

**รายงานการประชุมสภาองค์การบริหารส่วนตำบลกุดยม**

**สมัยวิสามัญ สมัยที่ ๒/๒๕๖๑ ครั้งที่ ๑**

**วันอังคาร ที่ ๑๐ เดือน กรกฎาคม พ.ศ.๒๕๖๑**

**ณ ห้องประชุมสภาองค์การบริหารส่วนตำบลกุดยม**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายแหลมศักดิ์ แนวประเสริฐ | ประธานสภาอบต. | แหลมศักดิ์แนวประเสริฐ |  |
| ๒ | นายสุรศักดิ์ ล้านภูเขียว | รองประธานสภา ฯ | สุรศักดิ์ ล้านภูเขียว |  |
| ๓ | นายบุญธรรม หงษ์คำ | สมาชิกสภา ม.๑ | บุญธรรม หงษ์คำ |  |
| ๔ | นางวรรณราตรี เอกทวีกุล | สมาชิกสภา ม.๒ | วรรณราตรี เอกทวีกุล |  |
| ๕ | นางสาวบุญสม รวงผึ้ง | สมาชิกสภา ม.๓ | บุญสม รวงผึ้ง |  |
| ๖ | นายสมศักดิ์ เพียรการ | สมาชิกสภา ม.๔ | สมศักดิ์ เพียรการ |  |
| ๗ | นายสุรชัย เหล่าม่วง | สมาชิกสภา ม.๔ | สุรชัย เหล่าม่วง |  |
| ๘ | นายอนันต์ เผยศิริ | สมาชิกสภา ม.๕ | อนันต์ เผยศิริ |  |
| ๙ | นางมณฑิรา เผยศิริ | สมาชิกสภา ม.๕ | มณฑิรา เผยศิริ |  |
| ๑๐ | นายนวย มิ่งศิริ | สมาชิกสภา ม.๖ | นวย มิ่งศิริ |  |
| ๑๑ | นายเที่ยง นิลสิงขรณ์ | สมาชิกสภา ม.๖ | เที่ยง นิลสิงขรณ์ |  |
| ๑๒ | นางสาวทศพรรณ์หาแก้ว | สมาชิกสภา ม.๗ | ทศพรรณ์หาแก้ว |  |
| ๑๓ | นายบุญสง รัศมีเดือน | สมาชิกสภา ม.๘ |  |  |
| ๑๔ | นายคำหล่า โคตรโนนกอก | สมาชิกสภา ม.๙ | คำหล่า โคตรโนนกอก |  |
| ๑๕ | พันจ่าเอกนิติธร เพชรกันหา | เลขานุกานสภาฯ | นิติธร เพชรกันหา |  |

**ผู้ลาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายบุญสง รัศมีเดือน | สมาชิกสภา ม.๘ | บุญสง รัศมีเดือน |  |
| ๒ |  |  |  |  |

-๒-

**ผู้ขาดประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ |  |  |  |  |
| ๒ |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายปิติกร แผลงศาสตรา | นายก อบต. | ปิติกร แผลงศาสตรา |  |
| ๒ | นายคำมูล รักงาน | รองนายก อบต. | นายคำมูล รักงาน |  |
| ๓ | นายเฉลี่ย ทองทาย | รองนายก อบต. | เฉลี่ย ทองทาย |  |
| ๔ | นายสุธี มิ่งโอโล | เลขานุการนายก | สุธี มิ่งโอโล |  |
| ๕ | นายนิติศักดิ์ นาราษฎร์ | นักวิเคราะห์นโยบายและแผน | นิติศักดิ์ นาราษฎร์ |  |

โดยนายแหลมศักดิ์ แนวประเสริฐ ประธานสภา ฯเป็นประธานในที่ประชุมตามระเบียบวาระการประชุม ดังนี้

**ระเบียบวาระที่ ๑ เรื่องประธานแจ้งให้ที่ประชุมทราบ**

**ประธาน** ๑.๑ ประกาศเรียกประชุมสภาสมัยสามัญ สมัยที่ ๒/๒๕๖๑ มีกำหนด ๑๕ วัน ตั้งแต่  
 วันที่ ๙-๒๓ กรกฎาคม ๒๕๖๑

๑.๒ นางสาวเมวดี ศรีจำปา มาดำรงตำแหน่ง นักวิชาการสาธารณสุข สำนักปลัด   
อบต.กุดยม อ.ภูเขียว จ.ชัยภูมิ ตั้งแต่ วันที่ ๑ เดือน มิถุนายน พ.ศ.๒๕๖๑

**ที่ประชุม รับทราบ**

**ระเบียบวาระที่ ๒ รับรองรายงานการประชุมครั้งที่แล้ว** ( สมัยสามัญ สมัยที่ ๒/๒๕๖๑ ครั้งที่ ๑  
 เมื่อวันที่ ๒๔ เดือน เมษายน พ.ศ.๒๕๖๑

**มติที่ประชุม รับรองเป็นเอกฉันท์ ๑๔ เสียง**

**ระเบียบวาระที่ ๓ เรื่องเพื่อทราบและถือปฏิบัติ**

**ประธาน** **๓.๑ แม่บ้านมหาดไทย ร่วมใจลดปริมาณขยะและคัดแยกขยะอินทรีย์หรือขยะเปียกครัวเรือน** โดยให้องค์กรปกครองส่วนท้องถิ่นจัดทำ “ถังขยะอินทรีย์หรือขยะเปียกครัวเรือน” ณ ศูนย์เด็กเล็กและสถานศึกษาในสังกัด อปท.ทุกแห่ง และให้รายงานให้จังหวัดทราบพร้อมภาพถ่ายเป็นประจำทุกวันศุกร์ของสัปดาห์

**ที่ประชุม รับทราบ**

-๓-

ประธาน ๓.๒ **การคัดเลือกลูกที่มีความกตัญญูกตเวทีต่อแม่อย่างสูง งานวันแม่แห่งชาติประจำปี ๒๕๖๑** ตามที่หนังสืออำเภอภูเขียวให้ประชาสัมพันธ์เผยแพร่และเชิญชวนหน่วยงาน องค์การ และผู้สนใจได้ส่งเรื่องจริงของผู้มีคุณสมบัติเป็นลูกที่มีความกตัญญูอย่างสูงต่อแม่เข้ารับการพิจารณาคัดเลือกเพื่อรับโล่เกียรติคุณในโอกาสวันแม่แห่งชาติประจำปี ๒๕๖๑ ถ้าใครสนใจสามารถส่งแบบกรอกประวัติได้ที่อำเภอทราบ (ห้องสำนักงาน) ภายใน วันที่ ๓๐ กรกฎาคม ๒๕๖๑

**ที่ประชุม รับทราบ**

**ประธาน** ๓.๓ **การปลูกป่าโล่ใหญ่ในความรับผิดชอบของ องค์การบริหารส่วนตำบลกุดยม**   
ทาง คณะผู้บริหาร สมาชิกสภา พนักงานส่วนตำบล และพนักงานจ้าง ทุกท่าน ก็ได้ไปร่วมปลูกป่าโล่ใหญ่ชัยภูมิ กันมาแล้ว ในวันที่ ๖ กรกฎาคม ๒๕๖๑ ที่ผ่านมา ก็ถือเป็นการร่วมแรงร่วมใจกันดีมากครับ

**ที่ประชุม รับทราบ**

**ประธาน** ๓.๔ **การประกวดหมู่บ้าน/ชุมชนต้นแบบในการบริหารจัดการขยะ** โดยมีกรอบดำเนินงาน ๓ ระยะ ได้แก่ ต้นทาง คือการลดปริมาณขยะและส่งเสริมการคัดแยกขยะที่ต้นทาง กลางทาง โดยจัดทำระบบเก็บและขนอย่างมีประสิทธิภาพ และปลายทาง คือขยะมูลฝอยได้รับการกำจัดอย่างถูกต้อง โดยใช้หลักการ ๓ ช: ใช้น้อยใช้ซ้ำ และนำกลับมาใช้ใหม่ เพื่อเป็นเครื่องมือในการติดตามและประเมินผลการปฏิบัติงานให้บังเกิดผลสัมฤทธิ์อย่างเป็นรูปธรรม

**ที่ประชุม รับทราบ**

**ระเบียบวาระที่ ๔ เรื่องเพื่อพิจารณา**

**ประธาน** **๔.๑ ญัตติเพื่อขอความเห็นชอบในการเพิ่มเติม เปลี่ยนแปลงแผนพัฒนา ๔ ปี (พ.ศ.๒๕๖๑-๒๕๖๔) เพิ่มเติม ฉบับที่ ๓/๒๕๖๑** ขอเชิญท่านปลัดชี้แจง เกี่ยวกับระเบียบ ข้อกฎหมายที่เกี่ยวข้อง ของแผนพัฒนาสี่ปี เพิ่มเติม เปลี่ยนแปลงครั้งที่ ๓ พ.ศ.๒๕๖๑ ครับ

**พ.จ.อ.นิติธร พ.** ๑. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วน

**ปลัดอบต.** ท้องถิ่น พ.ศ.๒๕๔๘ แก้ไขเพิ่มเติม พ.ศ.๒๕๕๙ ข้อ ๒๒ เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นสี่ปีได้ โดยให้ดำเนินการตามขั้นตอน ดังนี้

**(๑)** คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น

-๔-

**(๒)** คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

**(๓)** ผู้บริหารท้องถิ่นรายงานต่อสภา หลังจากนั้น จึงพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงและประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง

๒. ตามหนังสือสั่งการของกระทรวงมหาดไทย ด่วนที่สุด ที่ มท ๐๘๑๐.๒/ว ๐๖๐๐ ลงวันที่ ๒๙ มกราคม ๒๕๕๙ เรื่องแนวทางและหลักเกณฑ์การจัดทำแผนและประสานแผนพัฒนาท้องถิ่นขององค์กรปกครองส่วนท้องถิ่น ได้กำหนดแนวทาง หลักเกณฑ์ต่าง ๆ ให้องค์การบริการส่วนตำบลถือปฏิบัติ เช่น รูปแบบแผนพัฒนา สัดส่วนการจัดเวทีประชาคม

ทั้งนี้คณะกรรมการสนับสนุนการจัดทำแผนพัฒนาท้องถิ่น ได้ประชุมเพื่อจัดทำร่างแผนพัฒนาสี่ปีองค์การบริหารส่วนตำบลกุดยม พ.ศ. ๒๕๖๑ – ๒๕๖๔ เพิ่มเติม เปลี่ยนแปลงครั้งที่ ๓ พ.ศ.๒๕๖๑ แล้วเมื่อวันที่ ๒ กรกฎาคม ๒๕๖๑ และมีการประชุมประชาคมท้องถิ่นระดับตำบล เมื่อวันที่ ๕ กรกฎาคม ๒๕๖๑ ที่ผ่านมา ปรากฏว่ามีโครงการที่ต้องการเพิ่มเติม จำนวน ๔๑ โครงการ มีโครงการ ที่เปลี่ยนแปลง จำนวน ๗ โครงการ เพื่อให้เป็นไปตามระเบียบและหนังสือสั่งการดังกล่าว จึงต้องจัดเวทีประชาคมระดับหมู่บ้าน ประชาคมระดับตำบลเพื่อให้เกิดกระบวนการมีส่วนร่วม การบริหารราชการ เพื่อบรรลุเป้าหมาย เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ และมีประสิทธิภาพและเกิดความคุ้มค่าในเชิงภารกิจของรัฐเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น สำหรับรายละเอียดโครงการที่จะเพิ่มเติม ขอมอบหมายให้ นักวิเคราะห์นโยบายและแผน แจ้งให้สมาชิกสภาองค์การบริหารส่วนตำบลกุดยมทราบรายละเอียดแต่ละโครงการ

**นายติติศักดิ์ น.** กระบวนการขั้นตอนในการจัดทำแผนได้ดำเนินการโดยถูกต้องตามที่ระเบียบกำหนดทุก

**นักวิเคราะห์ฯ** ประการ ตามรายละเอียดเอกสารที่แจกให้กับทุกๆ ท่านครับ

**นายก อบต.** ขอสรุปโครงการที่จะเพิ่มเติมในแผนพัฒนาสี่ปี ซึ่งมีทั้งหมด ๔๑ โครงการ และโครงการที่เป็นการเปลี่ยนแปลงแผนพัฒนาสี่ปี มีทั้งหมด ๗ โครงการ ครับ

**ประธาน** ตามที่ท่านนายก ท่านปลัด อบต. และนักวิเคราะห์ฯ ได้ชี้แจงไปนั้น มีสมาชิกท่านใดจะอภิปรายหรือเสนอแนะหรือไม่

**ที่ประชุม ไม่มี**

**ประธาน** เนื่องจากว่าแผนพัฒนาสี่ปีองค์การบริหารส่วนตำบลกุดยม พ.ศ.๒๕๖๑ – ๒๕๖๔ เพิ่มเติม เปลี่ยนแปลงครั้งที่ ๓ พ.ศ.๒๕๖๑ ก็ผ่านความเห็นชอบจากคณะกรรมการสนับสนุนการจัดทำแผนพัฒนาและคณะกรรมการพัฒนาองค์การบริหารส่วนตำบลกุดยม ก็ถือว่าเป็น

-๕-

แผนพัฒนาที่ดีมาก การจัดทำถูกต้องตามระเบียบและทุกท่านก็ได้อภิปรายมาพอสมควรแล้วหากไม่มีท่านใดจะอภิปรายอีก ผมขอมติที่ประชุมว่าสมาชิกท่านใดเห็นชอบเห็นชอบใน การเพิ่มเติม เปลี่ยนแปลงแผนพัฒนา ๔ ปี (พ.ศ.๒๕๖๑-๒๕๖๔) เพิ่มเติม ฉบับที่ ๓/๒๕๖๑ ตามที่ท่าน นายก อบต. เสนอ โปรดยกมือขึ้น

**มติที่ประชุม มีมติเห็นชอบเป็นเอกฉันท์ ๑๔ เสียง**

**ประธาน** ถือว่าสภามีมติเห็นชอบในการเพิ่มเติม เปลี่ยนแปลงแผนพัฒนา ๔ ปี (พ.ศ.๒๕๖๑-๒๕๖๔) เพิ่มเติม ฉบับที่ ๓/๒๕๖๑ หลังจากนี้ ท่านนายก อบต. จะได้ประกาศใช้ต่อไป

**ระเบียบวาระที่ ๕ เรื่องอื่น ๆ**

ประธาน มีสมาชิกท่านใดเสนอเรื่องอื่นๆ หรือไม่

**ที่ประชุม ไม่มี**

ประธาน ถ้าไม่มีผมขอปิดประชุม

**ที่ประชุม เลิกประชุม เวลา ๑๒.๑๐ น.**

(ลงชื่อ) พันจ่าเอก นิติธร เพชรกันหา ผู้บันทึกการประชุม

( นิติธร เพชรกันหา )

เลขานุการสภาองค์การบริหารส่วนตำบล

(ลงชื่อ) บุญสง รัศมีเดือน (ลงชื่อ) สุรชัย เหล่าม่วง

( นายบุญสง รัศมีเดือน ) ( นายสุรชัย เหล่าม่วง )

กรรมการตรวจรายงานการประชุม กรรมการตรวจรายงานการประชุม

(ลงชื่อ) อนันต์ เผยศิริ

( นายอนันต์ เผยศิริ )

ประธานกรรมการตรวจรายงานการประชุม

สภาองค์การบริหารส่วนตำบลกุดยม ได้รับรองรายงานการประชุมครั้งนี้แล้วในการประชุมสภา

สมัยสามัญสมัยที่ ครั้งที่เมื่อวันที่

(ลงชื่อ) แหลมศักดิ์ แนวประเสริฐ

( นายแหลมศักดิ์ แนวประเสริฐ )

ประธานสภาองค์การบริหารส่วนตำบลกุดยม